
**PODRUČJA DJELATNOSTI S NAJVEĆOM NETO DOBITI U 2018. GODINI**

Poduzetnici Hrvatske, obveznici poreza na dobit, bez banaka i osiguravajućih društava, njih 131.117, zapošljavali su 939.954 radnika, ostvarili su dobit razdoblja u iznosu od 46,9 milijarde kuna, gubitak razdoblja u iznosu od 18,7 milijardi kuna, te u konačnici iskazali neto dobit u visini od 28,3 milijarde kuna.

Poduzetnici u prerađivačkoj industriji (C) i trgovini na veliko i na malo (G) ostvarili su **najveću dobit razdoblja** u ukupnom iznosu od 19,8 milijardi kuna, što je 42,2% ukupno ostvarene dobiti razdoblja svih poduzetnika RH (46,9 milijardi kuna). Poduzetnici u navedenim područjima djelatnosti imali su najveći broj zaposlenih, njih 431.653 (udio u broju zaposlenih kod poduzetnika RH od 45,9).

**Tablica 1. TOP 5 područja djelatnosti prema ostvarenoj neto dobiti u 2018. g.** (iznosi u tisućama kuna)

*Izvor: Fina, Registar godišnjih financijskih izvještaja*

**Broj zaposlenih** povećan je za 46.079 ili 5,2% (s 893.875 u 2017. godini na 939.954 u 2018. godini). Najveći broj zaposlenih bio je, kao i ranijih godina, u prerađivačkoj industriji (C) i trgovini (G). Prerađivačka industrija imala je 241.121 zaposlenog (udio 25,6%), a trgovina 190.532 (udio 20,3%). Nominalno, broj radnika najviše je porastao u djelatnosti građevinarstva (9.533), djelatnosti pružanja smještaja te pripreme i usluživanja hrane (8.801) i djelatnosti prijevoza i skladištenja (7.016).

**Tablica 2. Dobit, gubitak, konsolidirani financijski rezultat i broj zaposlenih kod poduzetnika u RH u 2018. godini - po područjima djelatnostima** (iznosi u milijunima kuna)




| **Područje djelatnosti** | **Broj zaposlenih** | **Dobit razdoblja** | **Gubitak razdoblja** | **Neto dobit/ gubitak** |
| --- | --- | --- | --- | --- |
| **A** Poljoprivreda, šumarstvo i ribarstvo | 28.773 | 1.036 | 631 | 406 |
| **B** Rudarstvo i vađenje | 3.440 | 353 | 61 | 292 |
| **C** Prerađivačka industrija | 241.121 | 10.009 | 4.508 | 5.501 |
| **D** Opskrba električnom energijom, plinom, parom i klimatizacija | 13.494 | 2.148 | 183 | 1.965 |
| **E** Opskrba vodom; uklanj. otpadnih voda, gosp. otpad. te djel. sanac. okoliša | 23.737 | 716 | 315 | 401 |
| **F** Građevinarstvo | 89.041 | 4.304 | 2.624 | 1.680 |
| **G** Trgovina na veliko i na malo; popravak motornih vozila i motocikla | 190.532 | 9.803 | 2.783 | 7.020 |
| **H** Prijevoz i skladištenje | 68.513 | 2.049 | 786 | 1.263 |
| **I** Djelatnosti pružanja smještaja te pripreme i usluživanja hrane | 75.150 | 3.062 | 1.120 | 1.942 |
| **J** Informacije i komunikacije | 40.084 | 3.531 | 286 | 3.244 |
| **K** Financijske djelatnosti i djelatnosti osiguranja | 5.663 | 1.131 | 1.194 | -62 |
| **L** Poslovanje nekretninama | 11.997 | 1.522 | 1.844 | -322 |
| **M** Stručne, znanstvene i tehničke djelatnosti | 60.210 | 4.619 | 1.195 | 3.424 |
| **N** Administrativne i pomoćne uslužne djelatnosti | 45.167 | 810 | 479 | 332 |
| **O** Javna uprava i obrana; obvezno socijalno osiguranje | 435 | 10 | 1 | 9 |
| **P** Obrazovanje | 7.307 | 103 | 32 | 71 |
| **Q** Djelatnosti zdravstvene zaštite i socijalne skrbi | 12.576 | 310 | 41 | 269 |
| **R** Umjetnost, zabava i rekreacija | 11.465 | 1.110 | 494 | 617 |
| **S** Ostale uslužne djelatnosti | 11.155 | 208 | 77 | 131 |
| **T** Djelatnost kućanstava kao poslodavca | 28 | 0 | 0 | 0 |
| - Fizičke osobe bez djelatnosti | 66 | 70 | 3 | 68 |
| **Ukupno** | **939.954** | **46.905** | **18.655** | **28.250** |

*Izvor: Fina, Registar godišnjih financijskih izvještaja*

**Najveća neto dobit** iskazana je kod poduzetnika u trgovini na veliko i malo (G) i iznosila je 7 milijardi kuna (udio u neto dobiti poduzetnika RH od 24,8%). Na drugom su mjestu poduzetnici prerađivačke industrije (C) s 5,5 milijardi kuna (udio u neto dobiti poduzetnika RH od 19,5%), a na trećem su mjestu poduzetnici u djelatnosti stručnih, znanstvenih i tehničkih djelatnosti (M) s 3,4 milijarde kuna neto dobiti (udio u neto dobiti poduzetnika RH od 12,1%). Slijede poduzetnici u djelatnosti informacija i komunikacija (J) s 3,2 milijarde kuna (udio u neto dobiti poduzetnika RH od 11,5%) te poduzetnici u djelatnosti opskrbe električnom energijom, plinom, parom i klimatizacijom (D) s gotovo 2 milijarde kuna (udio u neto dobiti poduzetnika RH od 7%).

**Najuspješniji poduzetnik u prerađivačkoj industriji** u 2018. godini je [INA d.d.](https://www.transparentno.hr/pregled/27759560625/7b514f1b264f07f71dd85b0ef00d15514f99423b8ab847405c6cbfb874d370c8b7c5dee34cbcfb5e0461eb7ca292f1f8e183ecc8d67eee5126c1185ac7149e1c) iz Zagreba. Pretežita djelatnost društva prema NKD-u 2007 je 19.20 - Proizvodnja rafiniranih naftnih proizvoda. Društvo je u 2018. godini iskazalo dobit razdoblja od 1,3 milijarde i upošljavalo 4.125 zaposlena kojima je obračunana prosječna mjesečna neto plaća u iznosu od 9.812 kuna.

**Grafikon 1. INA d.d. - rang u području djelatnosti, usporedba s područjem prema pokazateljima poslovanja i kretanje kreditnog rejtinga od 2014. do 2018. g.**

    
*Izvor: Financijska agencija, servis* [*info.BIZ*](https://www.fina.hr/info.biz)

Na drugom je mjestu [HRVATSKI TELEKOM d.d](https://www.transparentno.hr/pregled/81793146560/bb810ea3824f3ba6320575afd9f0f091d162e67b5046ebcf9b9dfe96603203d0b54e8838fc653996eb2b63de7840f481aeafcf06b020e388f2414e5bbd0d67f9). iz Zagreba s 3.960 zaposlenih i ostvarenom dobiti razdoblja od 990,7 milijuna kuna, a na trećem [AUTOCESTA RIJEKA ZAGREB d.d](https://www.transparentno.hr/pregled/96330310281/af5a69807fb17825404b9ccb4d900241f5d438fb42168e5bb96635c75610ab2e7a43e8471b9f6cc17655bea6f6ec2af83b2958c9651d400f641fa1d28e62061a). iz Zagreba s 39 zaposlenih i 640,2 milijuna kuna ostvarene dobiti razdoblja.

**Tablica 3. Poduzetnici u područjima djelatnosti C i G s najvećom dobiti razdoblja u 2018. g.** (iznosi u tisućama kuna)

**C – Prerađivačka industrija**

|  |  |  |  |  |  |  |  |
| --- | --- | --- | --- | --- | --- | --- | --- |
| **Naziv** | **Sjedište** | **Zaposleni** | | **Prosječna mjesečna neto plaća** | | **Dobit razdoblja** | |
| **2017.** | **2018.** | **2017.** | **2018.** | **2017.** | **2018.** |
| [INA d.d.](https://www.transparentno.hr/pregled/27759560625/7b514f1b264f07f71dd85b0ef00d15514f99423b8ab847405c6cbfb874d370c8b7c5dee34cbcfb5e0461eb7ca292f1f8e183ecc8d67eee5126c1185ac7149e1c) | Zagreb | 4.225 | 4.125 | 9.385 | 9.812 | 1.424.695 | 1.334.289 |
| [Hrvatski Telekom d.d](https://www.transparentno.hr/pregled/81793146560/bb810ea3824f3ba6320575afd9f0f091d162e67b5046ebcf9b9dfe96603203d0b54e8838fc653996eb2b63de7840f481aeafcf06b020e388f2414e5bbd0d67f9). | Zagreb | 3.542 | 3.960 | 9.574 | 9.484 | 841.266 | 990.661 |
| [AUTOCESTA RIJEKA - ZAGREB d.d](https://www.transparentno.hr/pregled/96330310281/af5a69807fb17825404b9ccb4d900241f5d438fb42168e5bb96635c75610ab2e7a43e8471b9f6cc17655bea6f6ec2af83b2958c9651d400f641fa1d28e62061a). | Zagreb | 35 | 39 | 12.851 | 12.365 | 174.021 | 640.210 |
| **Ukupno** | | **7.802** | **8.124** | **10.127** | **9.895** | **2.439.982** | **2.965.160** |



**G – Trgovina na veliko i malo**

|  |  |  |  |  |  |  |  |
| --- | --- | --- | --- | --- | --- | --- | --- |
| **Naziv** | **Sjedište** | **Zaposleni** | | **Prosječna mjesečna neto plaća** | | **Dobit razdoblja** | |
| **2017.** | **2018.** | **2017.** | **2018.** | **2017.** | **2018.** |
| [LIDL HRVATSKA d.o.o. k.d.](https://www.transparentno.hr/pregled/66089976432/2a994e0dbe63cb25adf4a688a73237387b221652595f9c57193eb3e57f3cc9b60fc4c171c43e5fb13fac1f691c07bfca222ce93edbe5bef1b831692cb684a10e) | V. Gorica | 1.679 | 1.858 | 7.521 | 8.207 | 242.337 | 267.175 |
| [ATLANTIC TRADE d.o.o](https://www.transparentno.hr/pregled/65106679992/699f621c1976e1551c7dbe7895c84a269e9eb9def1f69c8753ea17c2c9370e56372e044249d247d29345912811db27dd2c40ed5a7696057c7589e10305bb1301) | Zagreb | 678 | 741 | 7.035 | 7.259 | 143.646 | 195.290 |
| [MÜLLER TRGOVINA ZAGREB d.o.o.](https://www.transparentno.hr/pregled/84698789700/d7de5c81a2c198082fec530ee3bbf1a0354db55343e486e82e47d84d64a7bac4167f6a66955e892be7f15ed068fdbb646c913c0d4f0eb26eb77048ba5450e098) | Zagreb | 1.180 | 1.093 | 4.659 | 6.177 | 85.612 | 149.900 |
| **Ukupno** | | **3.716** | **3.894** | **6.133** | **6.336** | **432.172** | **558.677** |

*Izvor: Fina, Registar godišnjih financijskih izvještaja*

U djelatnosti **trgovine na veliko i malo** (G) najveću dobit razdoblja u 2018. godini u iznosu od 267,2 milijuna kuna ostvarilo je društvo [LIDL HRVATSKA d.o.o. k.d](https://www.transparentno.hr/pregled/66089976432/2a994e0dbe63cb25adf4a688a73237387b221652595f9c57193eb3e57f3cc9b60fc4c171c43e5fb13fac1f691c07bfca222ce93edbe5bef1b831692cb684a10e). iz Velike Gorice s 1.858 zaposlenih, kojima je obračunana prosječna mjesečna neto plaća u iznosu od 8.207 kuna.


**Grafikon 2. Prikaz rezultata poslovanja poduzetnika LIDL HRVATSKA d.o.o. k.d.**

     
*Izvor: Financijska agencija, servis* [*info.BIZ*](https://www.fina.hr/info.biz)

Na drugom je mjestu društvo [ATLANTIC TRADE d.o.o](https://www.transparentno.hr/pregled/65106679992/699f621c1976e1551c7dbe7895c84a269e9eb9def1f69c8753ea17c2c9370e56372e044249d247d29345912811db27dd2c40ed5a7696057c7589e10305bb1301). iz Zagreba s 741 zaposlena i ostvarenih 195,3 milijuna kuna dobiti, a na trećem društvo [MÜLLER TRGOVINA ZAGREB d.o.o.](https://www.transparentno.hr/pregled/84698789700/d7de5c81a2c198082fec530ee3bbf1a0354db55343e486e82e47d84d64a7bac4167f6a66955e892be7f15ed068fdbb646c913c0d4f0eb26eb77048ba5450e098) iz Zagreba s 1.093 zaposlena i 149,9 milijuna kuna ostvarene dobiti razdoblja.

Uspoređujući djelatnosti koje su ostvarile dobit razdoblja, **najvišu prosječnu mjesečnu neto plaću** obračunali su poduzetnici u djelatnosti rudarstva i vađenja u iznosu od 8.312 kune, što je 48,9% više od prosječne plaće zaposlenih kod poduzetnika RH (5.584 kn).

**Grafikon 3. Usporedba prosječnih mjesečnih neto plaća zaposlenih kod poduzetnika u područjima djelatnosti s najvećom dobiti razdoblja u 2018. godini**



*Izvor podataka: Fina, Registar godišnjih financijskih izvještaja*

Drugu najvišu prosječnu mjesečnu neto plaću obračunali su poduzetnici u djelatnosti informacija i komunikacija u iznosu od 7.934 kune (42,1% više od prosječne plaće zaposlenih kod poduzetnika u RH), a treći na rang listi su poduzetnici u djelatnosti opskrbe električnom energijom, plinom, parom i klimatizacija u iznosu od 7.728 kune (38,4% više od prosječne plaće zaposlenih kod poduzetnika u RH).

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju.*  *Najveća je i najažurnija baza poslovnih informacija za više od* ***795.000 poslovnih subjekata******iz više od 30 izvora****. Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*  *Ako ste zainteresirani i želite ugovoriti uslugu ili kupiti veći broj paketa:* [*prodaja@fina.hr*](mailto:prodaja@fina.hr) *Ako trebate korisničku podršku: 0800 0080,* [*info@fina.h*](mailto:info@fina.hr)*r* |  |

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2018. godini. Kontakt adresa* [*analize@fina.hr*](mailto:analize@fina.hr)

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275) *Kontakt adresa* [*info@fina.hr*](mailto:info@fina.hr)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija. Kontakt adresa* [*jrr@fina.hr*](mailto:jrr@fina.hr)